**Kedves Barátaink!**

A „Nem vagy egyedül” elnevezésű programot egy olyan hiánypótló segítségnyújtásnak szánjuk, amely keretében problémáitokat oly módon oszthatjátok meg velünk, illetve úgy tehettek fel kérdéseket, hogy közben ti rejtve maradtok.

A program célcsoportja elsősorban a gyulai kistérség, illetve a sarkadi kistérség 15 – 25 év közötti fiatalok anonim segítségnyújtását szolgálja, de természetesen igyekszünk mindenkinek segíteni és minden kérdésre válaszolni.

Fő célunk a serdülő, illetve a fiatal felnőtt korosztály szenvedélybetegségekkel kapcsolatos problémáiban való online segítségnyújtás, beleértve a megelőzést, illetve a már fennálló problémák kezelésében való segítségnyújtást.

További célunk a mentálhigiénés, illetve a pszichológiai segítségnyújtás, valamint a felmerülő egészségügyi problémák kezelésében történő segítségnyújtás.

A nem vagy egyedül program segítséget kíván adni azoknak a fiataloknak is, akik a családon belüli, vagy iskolai erőszak elszenvedői.

Szükség esetén igyekszünk segítséget nyújtani szociális problémák kezelésében is.

Bár a **Védő Burok Közhasznú Egyesület** az oldalt évek óta önkéntesekkel üzemelteti, a jelenlegi formájában az **Emberi Erőforrások Minisztériuma Szenvedélybetegek felépülési folyamatának támogatására kiírt KAB-FF-16-A-25805 számú pályázatából finanszírozott.**

A fényképen szereplő szakemberek arcára kattintva részletesebben is megismerheted őket és lehetőséged van arra, hogy kérdéseket tegyél fel nekik. Fontos, hogy kérdéseidet és az arra kapott válaszokat - rajtad kívül – soha, senki sem látja. Akár vállalod, a nevedet akár nem biztosítunk téged arról, hogy anonim maradsz és megőrizzük a titkodat!